Primorsko

Primorsko () je malé mesto v juhovýchodnom Bulharsku v časti Burgaskej oblasti. Leží 52 km južne od Burgasu. Priemerná teplota v júli je 27 °C. Je to jeden z najobľúbenejších cieľov slovenských turistov v Bulharsku, ktorý sa približne od začiatku 21. storočia zapĺňa hotelmi. Mestom pretekajú dve väčšie rieky: Ropotamo a Ďavolska reka. Neďaleko mesta sa nachádza rezervácia Hadí ostrov.

Poloha 
Primorsko leží na malom polostrove pri pobreží Čierneho mora, na úpätí Strandských vrcholov.

Dejiny 
V okolí pobrežia Primorska sa nachádzajú viaceré pozostatky starobylých miest. Najdlhšie sa udržalo mesto Ranuli, rozkladajúce sa na vrchu s názvom Volčanovo kale (Волчаново кале). Zvyšky mestských hradieb dnes ohraničujú plochu asi . Podľa historikov ide o jedno z najväčších opevnených miest v Bulharsku. V čase svojho rozkvetu bolo centrom tejto oblasti.
Na pobreží či plážach sa dajú často nájsť malé kúsky starej keramiky.
V roku 2003 prebehli v okolí historického Ranuli úspešné archeologické vykopávky. Predpokladalo sa, že ako každé mesto má svoje kultové miesta aj mimo hradby. V oblasti 2 –  od hradieb na myse Maslen nos boli nájdené časom takmer nedotknuté pozostatky svätyne – observatória nazvanej Beglik Taš. Tá bola vybudovaná z mohutných čiastočne opracovaných kameňov, rozostavaných do nepravidelného kruhu. Medzerami medzi kameňmi v období slnovratu a rovnodennosti prechádzajú slnečné lúče. Svätyňa bola vybudovaná pravdepodobne v 14. storočí pred Kr. a používala sa do 5. storočia pred Kr..

Referencie

Externé odkazy 
 Oficiálna stránka mesta

Zdroj 
 

Bulharské geografické výhonky
Mestá v Bulharsku
Burgas (oblasť)
Prístavné mestá v Bulharsku